Liste over norske TV-programmer 1970–1979

Liste over norske TV-programmer 1970–1979 gir en oversikt over program som ble sendt på norsk TV i 1970-årene. NRK var enerådende som norsk programskaper dette tiåret og derfor vil deres produksjoner være de eneste på listen. Herunder også produksjoner fra deres deltakelse i TV-samarbeidet Nordvisjon.

Listen innbefatter serier og faste programposter, samt enkeltstående produksjoner av en viss betydning. Sjangermessig innbefatter den alt fra dramatiserte produksjoner til rene fakta- og opplysningsprogrammer. 

På det TV-tekniske området var 1970-årenes i all hovedsak preget av overgangen fra sort-hvitt til farger. Teknisk sett hadde NRK muligheten til å sende i farger allerede i 1960-årene, men valgte av politiske årsaker å kringkaste innkjøpte fargeprogrammer i sort-hvitt. Den første norske sendingen i farger var Kong Olavs nyttårstale på nyttårsaften 1971. Året etter ble fargesendinger en fast prøveordning, men de første årene dreide det seg i all hovedsak om innkjøpte produksjoner som var innspilt i farger. I 1975 ble det ordinære fargesendinger fra NRK og de fleste programmene ble fra da av innspilt i farger. Men fremdeles var det slik at de fleste norske husstander bare hadde sort-hvitt apparater. Innkjøp av Farge-TV var dyrt og i tillegg måtte man betale en høyere TV-lisens. I begynnelsen av 1975 hadde rundt 12 % av norske husstander fargefjernsyn. I slutten av 1979 hadde andelen økt til ca 60 %.

Av program som utmerket seg kan en nevne programposten Norge Rundt som startet sine sendinger i 1976. Andre program som kan nevnes er humorprogrammet Rundkast om kringkasting, kriminalseriene om Helmer & Sigurdson, quiz-programmet Bit for bit, bilde for bilde, dramaserien Ante, underholdningsprogrammet Lørdagskveld med Erik Bye, den første eventyrserien om Brødrene Dal, science fiction-serien Blindpassasjer og barneprogrammene Jul i Skomakergata og Snekker Andersen og julenissen.

Programoversikt 
Listen er organisert alfabetisk etter programtittel, men kan justeres ved hjelp av piltastene i tabellens topp-kolonner. Det er kun kolonnene tittel, startår, sluttår og sjanger som konsekvent har innhold. Siden serieformatet er det klart vanligste programformatet så vil de ikke dette opplyses særskilt, slik som det gjøres for enkeltproduksjoner og miniserier.

 Startår og Sluttår: Første og siste år en programserie ble sendt (det opplyses ikke om hvorvidt det har vært sendeopphold som strekker seg over ett eller flere år).
 Format: Opplyser om det er snakk om enkeltprogram eller kortere serieformat. Her brukes kun betegnelser som enkeltprogram, TV-film, kortfilm, teaterforestilling og miniserie. Siden serieformatet er det klart vanligste programformatet så skal rubrikken være tom hvis det er snakk om en serie eller fast programpost (f.eks. nyhetssending, dramaserie, talkshow osv). Det eneste unntaket er miniserie.
 TV-film: Spillefilmer produsert for fjernsyn. Herunder også svært mange av Fjernsynsteatrets produksjoner.
 Kortfilm: TV-film under 45 minutter.
 Teaterforestilling: Program som består av opptak fra en sceneforestillinger fra et teater (som for eksempel har blitt sendt i Fjernsynsteatret).
 Enkeltprogram: En bred definisjon av ett enkeltstående program. Enkeltprogram brukes når benevnelser som TV-film og teaterforestilling ikke dekker beskrivelsen.
 Miniserie: En tv-serie med få episoder som vanligvis har en klar slutt og hvor episodene oftest er koblet sammen som en føljetong.
 Sjanger: Hvilken sjanger programmet sorterer under.

 Type/Tema: Litt beslektet med sjanger, men i en videre forstand. Her brukes kun benevnelser/stikkord som fjernsynsteater, julekalender, juletema, andre verdenskrig og samisk. Brukes bare på en del programmer.
 Målgruppe: Hvilken aldergruppe som programmet er rettet mot. I denne listen brukes den bare om programmer som er spesifikt rettet mot barn eller ungdom.
 Andre opplysninger: Brukes bare i spesielle tilfeller. Blant annet hvis det er flere land involvert i produksjonen, norske Montreux-bidrag eller at produksjonen er del av et annet program.

 Priser: Symbolisert ved . Betyr at en programserie, episode, innslag eller enkeltproduksjon har fått en eller flere utenlandske priser. Det gjelder både priser innfor programkategorier og indirekte på bakgrunn av priser gitt til personer involvert i produksjonen (både foran og bak kamera). Det eksisterte ikke noen norske TV-priser i 1970-årene. Derfor var prisene utelukkende utenlandske, i all hovedsak utdelt ved Underholdningsfestivalen i Montreux.

Fotnoter

Referanser 

Norsk
NRK Fjernsyn
 Liste
 Liste